# **DECIZIA ETAPEI DE ÎNCADRARE**

## draft

Ca urmare a solicitării de emitere a acordului de mediu adresate de **COMUNA SĂRMĂȘAG,** cu sediul în județul Sălaj, com. Sărmășag, sat Sărmășag, str. Teilor, nr. 34, pentru proiectul, înregistrată la APM Salaj cu nr. 8806/05.12.2022, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare, autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.05.2023, că proiectul:

**„*MODERNIZARE STRĂZI ÎN LOCALITATEA* SĂRMĂȘAG*, JUDETUL SALAJ*”*,***

propus a fi amplasat în județul Sălaj, com. Sarmasag, sat Sarmasag, str. Teilor, Rasaritului, Viilor, Amurgului, Pomilor, Salajului, Liliacului, Crizantemelor, Randunelelor, , Crinului, Stadionului, Garoafelor, Turturelelor, Viitorului Crasnei, Salcamului, Izvorului, Trandafirilor, Florilor, Albinei, Albinei2, Tarmure, Nadei, Soarelui,

***nu se supune evaluării impactului asupra mediului și***

***nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în **anexa nr. 2, la pct. 10 lit. b) și pct. 13 lit. a)**;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei Comunei Sărmășag, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Prin proiect se propun următoarele:

* **modernizarea unui număr de 24 de străzi în localitatea Șărmășag, comuna Șărmășag, judetul Sălaj**,pe o lungimea totală L= **8225** m, astfel:

|  |  |  |  |  |
| --- | --- | --- | --- | --- |
| **Nr.** | **Denumire stradă** | **Lungime (m)** | **Lățime (m)** | **Soluție constructivă** |
| 1 | Teilor | 1575 | 7.00-6.00-5.50-5.0 | Tip 2 |
| 2 | Răsăritului | 322 | 4.00 | Tip 3 |
| 3 | Viilor -tronson I  Viilor -tronson II | 245  245 | 4.00  3.00 | Tip 3  Tip 1 |
| 4 | Amurgului | 200 | 4.00 | Tip 3 |
| 5 | Pomilor | 252 | 4.00 | Tip 3 |
| 6 | Sălajului | 200 | 3.00 | Tip 3 |
| 7 | Liliacului | 280 | 3.50 | Tip 3 |
| 8 | Crizantemelor | 115 | 6.00 | Tip 3 |
| 9 | Rândunelelor -tronson I  Rândunelelor -tronson II | 254  86 | 3.00  3.00 | Tip 3  Tip 1 |
| 10 | Crinului -tronson I  Crinului -tronson II | 516  37 | 5.50  4.00 | Tip 2  Tip 2 |
| 11 | Stadionului | 160 | 5.00 | Tip 2 |
| 12 | Garoafelor | 205 | 4.00 | Tip 3 |
| 13 | Turturelelor | 210 | 5.50 | Tip 3 |
| 14 | Viitorului | 337 | 5.00 | Tip 3 |
| 15 | Crasnei | 460 | 4.00 | Tip 3-390 ml, Tip 1- 70 ml |
| 16 | Salcâmilor | 420 | 4.00 | Tip 3 |
| 17 | Izvorului | 407 | 4.00 | Tip 3 |
| 18 | Trandafirilor | 413 | 4.00 | Tip 3 |
| 19 | Florilor | 225 | 4.00 | Tip 3 |
| 20 | Albinei | 165 | 3.00 | Tip 1 |
| 21 | Albinei 2 | 65 | 3.00 | Tip 1 |
| 22 | Țărmure | 495 | 5.00-5.50 | Tip 2-240 ml, Tip 3-255 ml |
| 23 | Nadei | 130 | 3.00 | Tip 1 |
| 24 | Soarelui | 206 | 5.00 | Tip 1 |
| **TOTAL**: | | **8225** **m** | | |

Modernizarea străzilor existente pe teritoriul administrativ al localității Șărmășag se vor realiza prin trei soluții constructive funcție de sistemul rutier existent, astfel:

-**sistem rutier** **tip 1**, pentru străzile (Viilor -tronson II; Rândunelelor -tronson II; Crasnei, pe 70 m; Albinei; Albinei 2; Nadei; Soarelui), cu sistem rutier existent din piatră spartă, balast și pământ, în lungime totală L= 967 m,lățime l= 3,00 m și cu următoarea structură rutieră nouă:

-4 cm strat de uzură BA16;

-5 cm strat de legătură BADPC22.4;

-15 cm strat de bază din piatră spartă;

-30 cm strat de fundație din balast;

-**sistem rutier** **tip 2**, pentru străzile (Teilor; Crinului -tronsonul I și II; Stadionului; Țărmure), cu sistem rutier existent având îmbrăcăminte din beton asfaltic, care se lărgesc, în lungime totală L= 2528 m,lățime l=4.00÷5.00÷5.50÷6.00÷7.00 m și cu următoarea structură rutieră nouă:

-4 cm strat de uzură BA16;

-5 cm strat de legătura BADPC22.4;

-15 cm strat de bază din piatră spartă în casetă;

-30 cm strat de fundație din balast în casetă;

-**sistem rutier** **tip 3**, pentru străzile (Răsăritului; Viilor -tronson I; Amurgului; Pomilor; Sălajului; Liliacului; Crizantemelor; Rândunelelor -tronson I; Garoafelor; Turturelelor; Viitorului; Crasnei; Salcâmilor; Izvorului; Trandafirilor; Florilor; Țărmure), cu sistem rutier existent având drumurile cu îmbrăcăminte din beton asfaltic, în lungime totală L= 4730 m,lățime l=3.00÷3.50÷4.00÷5.00÷5.50÷6.00 m și cu următoarea structură rutieră nouă:

-6 cm strat de uzură BA16.

Acostamentele vor avea o lățime de 50÷100 cm și vor fi din piatră spartă cu balast.

**-*Scurgerea apelor pluviale*** se va realiza prin șanțuribetonate, rigole carosabile,rigola de acostament, podețe existente și noi proiectate spre receptorii naturali v. Zalău și r. Crasna însă fără traversarea acestora, astfel:

- prin **șanturi betonate**, cu soluția constructivă - 10 cm strat de beton C30/37, așezat pe un strat de balast - 10 cm;

- prin **rigole carosabile**, cu soluția constructivă - 10 cm strat de beton C30/37, așezat pe un strat de balast - 10 cm;

- prin **rigolă de acostament**, cu soluția constructivă-15 cm strat de beton C30/37

Amplasamentul elementelor de scurgere care se amenajează pentru un număr de 22 străzi este după cum urmează:

|  |  |  |  |  |  |
| --- | --- | --- | --- | --- | --- |
| Nr | Strada | Rigolă betonată | Șant betonat | Rigolă de acostament | Rigolă carosabilă |
| 1 | Teilor |  | 0+320 – 1+235 dr.  1+275 – 1+575 dr.  1+265 – 1+575 st. |  | 0+000 – 0+275 dr.  0+000 – 1+265 st. |
| 2 | Răsăritului |  | 0+000 – 0+322 st.  0+000 – 0+322 dr. |  |  |
| 3 | Viilor – Tr.1 |  | 0+000 – 0+245 st.  0+090 – 0+245 dr. |  |  |
| Viilor – Tr.2 | 0+080 – 0+245 st. | 0+000 – 0+080 st.  0+000 – 0+080 dr. |  |  |
| 4 | Amurgului |  | 0+000 – 0+040 st.  0+000 – 0+200 dr. |  |  |
| 5 | Pomilor |  | 0+000 – 0+180 st.  0+000 – 0+252 dr. |  |  |
| 6 | Sălajului | 0+000 – 0+200 st. |  |  |  |
| 7 | Liliacului |  | 0+000 – 0+280 dr. |  |  |
| 8 | Rândunelelor ,Tr.1 |  | 0+000 – 0+065 st.  0+100 – 0+254 st.  0+100 – 0+254 dr. | 0+000-0+065 dr. |  |
| Rândunelelor, Tr.2 | 0+000 – 0+086 st. |  |  |  |
| 9 | Crinului – Tr.1 |  |  |  | 0+000 – 0+516 st.  0+000 – 0+470 dr. |
| 10 | Stadionului |  | 0+000 – 0+160 st.  0+000 – 0+160 dr. |  |  |
| 11 | Garoafelor |  | 0+027 – 0+205 st.  0+000 – 0+205 dr. |  |  |
| 12 | Turturelelor |  | 0+000 – 0+210 st.  0+000 – 0+210 dr. |  |  |
| 13 | Viitorului |  |  |  | 0+000 – 0+337 st.  0+000 – 0+337 dr. |
| 14 | Crasnei |  | 0+000 – 0+390 dr.  0+000 – 0+460 st. |  |  |
| 15 | Salcamilor |  | 0+000 – 0+420 st.  0+000 – 0+420 dr. |  |  |
| 16 | Izvorului |  | 0+000 – 0+407 st.  0+000 – 0+407 dr. |  |  |
| 17 | Trandafirilor |  | 0+000 – 0+413 st.  0+000 – 0+372 dr. |  |  |
| 18 | Florilor |  | 0+000 – 0+225 st.  0+070 – 0+225 dr. |  |  |
| 19 | Albinei |  | 0+000 – 0+165 st.  0+000 – 0+165 dr. |  |  |
| 20 | Albinei 2 |  | 0+000 – 0+065 st. |  |  |
| 21 | Țărmure |  | 0+240 – 0+495 st.  0+040 – 0+495 dr. |  | 0+040 – 0+240 st. |
| 22 | Nadei |  | 0+000 – 0+130 dr. |  |  |

Pe traseul străzilor ce se vor reabilita se vor amplasa podețe tubulare Dn 500 mm. La drumurile laterale se vor amplasa podețe tubulare Dn 400 mm iar la accese proprietăți se vor amplasa podețte tubulare Dn 300÷400 mm. Podețele propuse spre reabilitare în număr de 40 buc., se află într-o stare tehnică bună, ele necesitând doar refacerea parapetului de protecție din beton, aferent unui număr de 18 străzi.

* **Reabilitarea următoarelor podețe existente:**

|  |  |  |  |  |
| --- | --- | --- | --- | --- |
| **Nr. crt.** | **Strada** | **Podețe** **propuse reabilitării** | **Coordonate Stereo 70** | |
| **X(m)** | **Y(m)** |
| 1 | Teilor | Podeț existent-reabilitare, km. 0+225  Podeț existent-reabilitare, km. 0+247  Podeț existent-reabilitare, km. 0+650  Podeț existent-reabilitare, km. 0+653  Podeț existent-reabilitare, km. 0+945  Podeț existent-reabilitare, km. 1+035  Podeț existent-reabilitare, km. 1+563 | 652103.688  651922.632  651758.502  651765.221  651591.193  651525.008  651236.910 | 335972.702  336031.305  336183.643  336194.196  336425.425  336488.510  336912.950 |
| 2 | Răsăritului | Podeț existent-reabilitare, km. 0+003 | 650947.850 | 336768.630 |
| 3 | Viilor-tronson I  Viilor-tronson II | Podeț existent-reabilitare, km. 0+003  Podeț existent-reabilitare, km. 0+095  Podeț existent-reabilitare, km. 0+004 | 651625.934  651661.522  651665.468 | 336377.962  336459.247  336469.269 |
| 4 | Amurgului | Podeț existent-reabilitare, km. 0+005 | 651841.036 | 336124.950 |
| 5 | Pomilor | Podeț existent-reabilitare, km. 0+002  Podeț existent-reabilitare, km. 0+115 | 652135.397  652027.921 | 336212.267  336247.539 |
| 6 | Liliacului | Podeț existent-reabilitare, km. 0+007 | 652116.135 | 335980.897 |
| 7 | Rândunelelor Tr I  Tr.II | Podeț existent-reabilitare, km. 0+100  Podeț existent-reabilitare, km. 0+113  Podeț existent-reabilitare, km. 0+003 | 652362.265  652376.250  652367.823 | 336210.733  336208.743  336204.439 |
| 8 | Crinului Tr. I | Podeț existent-reabilitare, km. 0+105  Podeț existent-reabilitare, km. 0+155  Podeț existent-reabilitare, km. 0+472 | 652297.807  652354.631  652665.897 | 335867.451  335850.800  335810.210 |
| 9 | Stadionului | Podeț existent-reabilitare, km. 0+156 | 652394.260 | 335635.860 |
| 10 | Garoafelor | Podeț existent-reabilitare, km. 0+003 | 652738.419 | 335701.417 |
| 11 | Turturelelor | Podeț existent-reabilitare, km. 0+077  Podeț existent-reabilitare, km. 0+107 | 652684.693  652655.154 | 335543.162  335415.993 |
| 12 | Viitorului | Podeț existent-reabilitare, km. 0+002  Podeț existent-reabilitare, km. 0+216 | 652715.734  652919.594 | 335615.528  335549.760 |
| 13 | Crasnei | Podeț existent-reabilitare, km. 0+005  Podeț existent-reabilitare, km. 0+454 | 653358.415  653323.753 | 335652.423  335254.503 |
| 14 | Salcâmilor | Podeț existent-reabilitare, km. 0+003 | 653430.421 | 335633.589 |
| 15 | Izvorului | Podeț existent-reabilitare, km. 0+205  Podeț existent-reabilitare, km. 0+405 | 653495.311  653581.121 | 335831.904  335645.716 |
| 16 | Trandafirilor | Podeț existent-reabilitare, km. 0+002  Podeț existent-reabilitare, km. 0+373 | 653908.446  654207.139 | 335486.341  335441.854 |
| 17 | Florilor | Podeț existent-reabilitare, km. 0+195 | 654414.517 | 335305.446 |
| 18 | Țărmure | Podeț existent-reabilitare, km. 0+003  Podeț existent-reabilitare, km. 0+230  Podeț existent-reabilitare, km. 0+235  Podeț existent-reabilitare, km. 0+406  Podeț existent-reabilitare, km. 0+470 | 651896.639  651753.579  651751.955  651616.427  651567.699 | 335743.144  335566.157  335557.069  335670.480  335711.666 |

* Realizare **podețe noi** propuse în număr de 7 buc., aferent unui număr de 7 străzi, situate în afara zonei inundabile a v. Zalău și care nu traversează cursuri de apă este următorul:

|  |  |  |  |  |
| --- | --- | --- | --- | --- |
| **Nr. crt.** | **Strada** | **Podețe** **propuse reabilitării** | **Coordonate Stereo 70** | |
| **X(m)** | **Y(m)** |
| 1 | Viilor-tronson II | Podeț nou Dn 400 mm, lateral, km. 0+080 | 651721.536 | 336520.404 |
| 2 | Sălajului | Podeț nou Dn 500mm, km. 0+002 | 652116.315 | 336392.612 |
| 3 | Trandafirilor | Podeț nou Dn 400 mm, km. 0+170 lateral | 654023.218 | 335530.632 |
| 4 | Albinei | Podeț nou Dn 500, km. 0+003 | 654857.418 | 334789.289 |
| 5 | Albinei 2 | Podeț nou Dn 500, km. 0+002 | 655019.619 | 334685.482 |
| 6 | Țărmure | Podet dalat, km. 0+045 | 651869.529 | 335709.126 |
| 7 | Nadei | Podeț nou Dn 500, km. 0+003 | 653035.241 | 335762.342 |

**Podețul dalat** de tip D4 care se va amenaja pe strada Tărmure, la km. 0+045 va prezenta următoarele caracteristici:

-Fundatiile culeelor se vor executa din beton C25/30, cu dimensiunile finale: 7,69 x 1,50 x 1,50 m;

-Elevatiile culeelor se vor executa din beton C30/37, cu dimensiunile finale: 7,49 x 2,4 x 0,45÷0,85 m;

Fețele nevăzute ale elevațiilor se vor proteja cu 2 straturi de hidroizolație din bitum filerat iar în spatele elevațiilor se va executa o consolă pentru dren (cu dimensiunile 1,20 x 0,40 x 7.49 m), peste care se va așterne un strat de piatră spartă. Apele din spatele elevațiilor se vor evacua prin barbacane cu diametrul Dn 110mm. Dalele prefabricate tip D4 au lungimea de 4,90 m și înălțimea de 0,40 m;

Placa de suprabetonare se va executa din beton C30/37 armat cu armatură B500B și va avea grosimea cuprinsă între 13÷19 cm.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei si a biodiversităţii***:

La realizarea proiectului se vor utiliza următoarele resurse naturale: piatră spartă, balast, agregate minerale, nisipuri, pământ; și următoarele materiale: beton ciment, armătură, bitum, beton asfaltic, oțel beton, etc.

Aprovizionarea se va realiza treptat, evitându-se astfel stocarea de materii prime pe termen lung. Betonul se va aduce pe amplasament preparat și se va pune în operă. Pentru utilaje și mașinile de transport se va utiliza motorină ce va fi asigurată de la stațiile de distribuție din zonă;

**b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform prevederilor OUG nr. 92/2021, privind regimul deșeurilor, aprobata prin Legea nr. 17/2023.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

**b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* verificarea vehiculelor care transportă materiale, pentru evitarea răspândirii acestora în afara arealului de construcţie;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cât mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;

***Măsuri pentru protecția factorului de mediu sol si subsol:***

* dimensionarea lucrărilor la suprafața strict necesară;
* delimitarea strictă a culoarului de lucru;
* colectarea selectivă şi depozitarea temporară a deşeurilor generate pe amplasament, în interiorul perimetrului de lucru, în zone special amenajate în cadrul şantierului;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* antreprenorul trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;

***Măsuri pentru protecția factorului de mediu apă de suprafață si subterană:***

* proiectul nu este generator de ape uzate. Apele pluviale se vor deversa în sistemul existent de preluare și colectare pentru ape pluviale;
* proiectul nu prevede instalații de epurare sau preepurare;
* depozitarea materialelor utilizate în construcţii în spaţii special amenajate;
* manipularea şi utilizarea materialelor de construcţii astfel încât să se evite antrenarea acestora de apele de precipitaţii;
* aplicarea în caz de necesitate, a tuturor măsurilor de prevenire şi combatere a poluării accidentale, conform prevederilor legislaţiei în vigoare;
* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* se va respecta strict proiectul de execuție aprobat;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* utilajele și vehiculele nu se vor spăla pe amplasament;

***Măsuri pentru protecția așezărilor umane:***

* nu sunt prevăzute lucrări, dotări pentru protecția așezărilor umane.
* De a lungul traseului străzii cuprinse în proiect, nu există monumente istorice și de arhitectură, zone de interes tradițional, diverse așezaminte de importanșă patrimonială, care să fie afectate prin lucrările propuse, și/sau care necesită protecție;
* în scopul protejării așezărilor umane și a altor obiective de interes public se vor avea în vedere și următoarele:
  + nu se va interveni în interiorul unor obiective protejate;
  + în timpul execuției, constructorul va respecta curățenia şi normele privind protecția şi igiena muncii în construcții astfel încât să nu aducă prejudicii zonei limitrofe, cadrului natural, mediului şi ecosistemelor;

***Măsuri împotriva zgomotului si vibrațiilor:***

* folosirea de utilaje care să nu conducă în funcţionare, la depăşirea nivelului de zgomot şi vibraţii admis de normativele în vigoare;
* impactul direct al zgomotului şi vibraţiilor va fi redus, temporar, pe termen scurt pe perioada de execuţie a proiectului de construcţii;
* interzicerea în zonă a circulaţiei unor categorii de vehicule în intervalele orare în care se înregistrează un nivel al indicatorilor de zgomot peste limitele admise;
* sursele de zgomot și vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;

***Lucrări de organizare de șantier***:

Lucrările necesare organizării de șantier presupun amenajarea unor suprafețe de teren, în vederea unei bune desfășurări a activității de execuție. Executantul împreună cu responsabilul din partea beneficiarului vor stabili o locație pentru depozitarea materialelor de execuție a lucrărilor.

Lucrările necesare organizării de șantier nu constituie surse de poluare pentru mediul înconjurător, astfel că impactul asupra mediului se consideră minim, temporar și după realizarea investiției avându-se grijă ca să se redea terenul la starea inițială.

Depozitarea materialelor în șantier se va realiza ordonat, evitându-se deteriorarea și deprecierea lor înainte de punerea în operă. Se va asigura împrejmuirea șantierului precum și păstrarea curățeniei în șantier. Intrarea și ieșirea autocamioanelor cu materiale de pe șantier se va face în condiții de curățenie pentru a nu afecta curățenia drumurilor publice din imediata vecinătate a șantierului.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 65 din 22.11.2022 emis de Primăria Comunei Șărmășag, străzile propuse pre modernizare și reabilitare sunt amplasate pe teritoriul administrativ al comunei Șărmășag și apatțin domeniului public al comunei conform, HCL nr. 92/18.07.2018.

Se propune modernizarea și reabilitarea unor străzi, pe o lungime de 8225 m., iar suprafața de teren ocupată este de cca. 4200 mp.

Proictul tratează modul de îmbunătăţire a infrastructurii din comuna Șărmășag, îmbunătăţirea accesului la drumurile , judeţene şi naţionale, precum şi la unităţile de stat sau private care îşi desfăşoară activitatea în zona.

Prezentul proiect oferă o soluţie viabilă printr-o investiţie la standarde europene în ceea ce priveşte calitatea lucrărilor care vor fi executate

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie și funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** în intravilan, pe teritoriul administrativ al comunei Șărmășag aparținând domeniului public, cf. HCL nr. 92/18.07.2018 , județul Sălaj, bazinul hidrografic Someș – Crasna, cursuri de apă cadastrate v. Zalău (II-2.017.00.00.00.0); r. Crasna(II-2.000.00.00.00.0);

**Corp de apă de suprafață:** RORW2.2.17\_B1, Zalău; RORW2.2\_B2a,Crasna -av.ac.Vârșolt -polder Moftin;

**Corp de apă subteran:** -freatic, ROSO07- Râul Crasna, lunca și terasele,

-adâncime, ROCR08, Arad-Oradea-Satu Mare;

Lucrările propuse în documentația tehnică de fundamentare au drept scop modernizarea și reabilitarea unor străzi de interes local neconformă, de pe teritoriul localității Șărmășag, com. Șărmășag, la standarde europene, pe o lungime totală de **8225** m în vederea asigurării confortului și siguranței rutiere ce constituie element de bază pentru comunitatea locală, scăderea timpului de parcurs, stimularea dezvoltării economice și sociale durabile, asigurarea scurgerii apelor spre receptorii naturali. Investiția propusă este în concordanță cu politica de dezvoltare atât la nivel local cât și la nivel județean/regional/ național și are drept scop principal, îmbunătățirea condițiilor de viață pentru populația din mediul rural prin modernizarea infrastructurii fizice de bază.

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj cu nr. 33/08.05.2023 înregistrată la APM Sălaj cu nr. 3863/08.05.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. SJ-..........................,*** eliberat de ***Sistemul de Gospodărire a Apelor Sălaj***:
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
* Se va respecta regimul restricționat de folosire a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2
* Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
* Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
* Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
* Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
* La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
* Recepția lucrărilor se va face în prezența delegatului Sistemului de Gospodărire a Apelor Sălaj.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. SJ-......................,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor prevederilor OUG nr. 92/2021, privind regimul deșeurilor, aprobata prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

Ing. Steliana Banea